Document ID: 31999R2746

NEUVOSTON ASETUS (EY) N:o 2746/1999,
annettu 17 päivänä joulukuuta 1999,
asetuksen (ETY) N:o 3759/92 liitteessä I olevassa A, D ja E kohdassa lueteltujen kalastustuotteiden ohjehinnoista kalastusvuodelle 2000
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiveljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(1) ja erityisesti sen 9 artiklan 3 kohdan,
ottaa huomioon komission ehdotuksen,
sekä katsoo seuraavaa:
1) Asetuksen (ETY) N:o 3759/92 9 artiklan 1 kohdassa säädetään, että kullekin mainitun asetuksen liitteessä I olevassa A, D ja E kohdassa luetellulle tuotteelle tai tuoteryhmälle vahvistetaan ohjehinta kullekin kalastusvuodelle.
2) Kyseisten tuotteiden hinnoista tällä hetkellä saatavilla olevien tietojen ja mainitun asetuksen 9 artiklan 2 kohdassa säädettyjen perusteiden nojalla näitä hintoja olisi kalalajeittain nostettava, ne olisi pidettävä samoina tai niitä olisi laskettava kalastusvuodelle 2000.
3) Tämän asetuksen soveltamisalaan kuuluvien tuotteiden osalta kalastusvuosi alkaa 1 päivänä tammikuuta 2000. Asian kiireellisyys huomioon ottaen on ehdottoman välttämätöntä myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainitusta kuuden viikon määräajasta,
ON ANTANUT TÄMÄN ASETUKSEN:
1 artikla
Ohjehinnat asetuksen (ETY) N:o 3759/92 liitteessä I olevassa A, D ja E kohdassa lueteltujen tuotteiden sekä niiden kaupallisten luokkien, joihin tuotteet kuuluvat, osalta 1 päivästä tammikuuta 31 päivään joulukuuta 2000 kestävälle kalastusvuodelle vahvistetaan tämän asetuksen liitteessä.
2 artikla
Tämä asetus tulee voimaan 1 päivänä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1999.

Labels: 2
6